EkBass/fiwiki-20250220-pages-articles huggingface dataset:
Kalmah

Kalmah on suomalainen melodista death metalia soittava yhtye, jolla on levytyssopimus Spinefarm Recordsin kanssa. == Historia == Kalmahin perustivat Kokon veljekset ja Petri Sankala heidän edellisen yhtyeensä Ancestorin raunioille. Muutaman demon Ancestorissa tehtyään he päättivät koota yhtyeen uudelleen ja nimetä sen Kalmahiksi. Uudella kokoonpanolla Antti Kokko, Pekka Kokko, Petri Sankala, Pasi Hiltula ja Altti Veteläinen, Kalmah julkaisi demolevyn Svieri Obraza ja aloitti sitten esikoisalbuminsa tekemisen. Swamplord julkaistiin talvella 2000. Sen suosio yllätti yhtyeen, joka keräsi nopeasti mainetta ja haastatteluja. Kalmahin erikoinen "suometalli" kuitenkin yhdistettiin jostain syystä monesti Children of Bodom -yhtyeeseen. Myöhemmässä vaiheessa nämä "syytökset" katosivat pikkuhiljaa, lopulta kokonaan. Yhtyeen kokoonpano muuttui ennen seuraavaa albumia nimeltä They Will Return. Altti (bassokitara) ja Petri (rummut) vaihtuivat Timo Lehtiseen (Catamenia) ja Janne Kusminiin. Melodinen They Will Return keräsi 2002 jälleen suosiota. Kalmahin kolmas albumi Swampsong ilmestyi vuonna 2003. Neljäs albumi The Black Waltz ilmestyi 2006. Tällöin kosketinsoittajaksi oli vaihtunut Marco Sneck. Kalmahin vuonna 2008 julkaistu studioalbumi kantaa nimeä For the Revolution. Uusin albumi 12 Gauge ilmestyi maaliskuussa 2010. Marco Sneckin ilmoitettiin eroavan yhtyeestä syyskuussa 2011http://www.bravewords.com/news/168914. Yhtyeen maskotiksi kehitetty Suoherra on saanut inspiraatiota Iron Maiden -yhtyeen Eddie-hahmosta. Alkuvuodesta 2023 yhtye solmi levytyssopimuksen Ranka Kustannuksen kanssa. == Jäsenet == * Antti Kokko – kitara * Pekka Kokko – laulu, kitara * Janne Kusmin – rummut * Timo Lehtinen – basso * Veli-Matti Kananen – koskettimet == Diskografia == Studioalbumit * * * * * * * * * ;Demot * ==Lähteet== == Aiheesta muualla == * Kalmahin virallinen sivusto * * * * Luokka:Suomalaiset melodisen death metalin yhtyeet
Herbert Kappler

Herbert Kappler (23. syyskuuta 1907 Stuttgart – 9. helmikuuta 1978 Soltau) oli saksalainen SS-Obersturmbannführer. Hänet oli komennettu Roomaan 1939. Sicherheitsdienstin johtajana Roomassa hän työskenteli Italian fasistipoliisin kanssa. 1944 hänestä tuli Rooman Gestapon päällikkö. Saksalaisten otettua Rooman hallintaansa Kappler koki jonkinlaisen arvonnousun. Hän muun muassa auttoi SS-kommandoja pelastamaan Benito Mussolinin. Hän suunnitteli ja järjesti kymmenentuhannen juutalaisen kuljetuksen Roomasta. Yöllä 15. lokakuuta 1943 1 259 Italian juutalaista pidätettiin. 18. lokakuuta 1943 1 007 lähetettiin Auschwitziin; vain kymmenen tuli elävinä takaisin. 23. maaliskuuta 1944 Italian vastarintaliike surmasi 33 saksalaista pommilla via Rasellan varrella Roomassa. Adolf Hitler antoi tästä seurauksena käskyn teloittaa kymmenen italialaista kostoksi jokaisesta via Rasellalla kuolleesta sotilaasta. Kappler ja italialainen poliisipäällikkö Caruso valitsivat uhrit. 24\. maaliskuuta 1944 pidätettyjä, poliittisia vankeja ja juutalaisia, vietiin upseereiden Erich Priebken ja Karl Hassin johdolla Ardeatinen luolalle Rooman lähellä. Uhreja ammuttiin niskaan ja heidät haudattiin hiekkaan. Tämän jälkeen luolan sisäänkäynti räjäytettiin umpeen. Kaikkiaan 335 italialaista kuoli Ardeatinen luolilla, muun muassa 78 juutalaista. Sodan jälkeen britit pidättivät Kapplerin ja hänet luovutettiin Italian viranomaisille 1947. Hänet tuomittiin Roomassa sotaoikeudessa elinkautiseen. Vuonna 1977 hän sairastui ja hänet vietiin Roomassa sairaalaan, josta hänen onnistui paeta. Hän kuoli vuotta myöhemmin kotonaan Saksassa. Luokka:Gestapo Luokka:SS-sotilaat Luokka:Sotarikoksista vankeuteen tuomitut Luokka:Vuonna 1907 syntyneet Luokka:Vuonna 1978 kuolleet
Azaghal

Azaghal on hyvinkääläinen vuonna 1995 perustettu black metal -yhtye. Se on julkaissut urallaan yhteensä kaksitoista studioalbumia. ==Historia== Azaghalin perustivat vuonna 1995 kitaristi Narqath ja rumpali Kalma (myöhemmin tunnettu nimillä VRTX & V-KHAOZ). Ensimmäinen demo julkaistiin loppuvuodesta 1997. Toinen demo, Noituuden Torni nauhoitettiin Cursed Studiolla maaliskuussa 1998. Noituuden Torni oli myös ainoa Azaghalin silloinen nauhoite, jossa esiintyi syntetisaattori. Syyskuussa 1998 julkaistiin kolmas demo, Kristinusko liekeissä. Samaan aikaan yhtye nauhoitti materiaalia ensimmäiselle EP:lleen, Harmagedonille, jonka Aftermath Studio julkaisi alkuvuodesta 1999. Esikoisalbumi Mustamaa julkaistiin kesällä 1999. Tällä kertaa alustana toimi Melancholy Productions (myöhemmin tunnettu nimellä ISO666). Albumia julkaistiin alun perin vain 300 kappaletta vinyylinä, ja myöhemmin ISO666 uudelleenjulkaisi kyseisen albumin CD:nä. Mustamaa sisälsi kappaleita kahdesta eri äänityssessiosta: puolet on äänitetty Cursed Studiolla ja puolet Hellkult Studiolla (nykyään Dragonthrone Audio). Esikoisalbumia äänitettäessä yhtyeellä oli jo koossa aineistoa seuraavalle levylle, ja Evil Horde Recordsin tarjotessa sopimusta kahdesta levystä, he päättivät suostua. Toinen kokopitkä, Helvetin yhdeksän piiriä, julkaistiin joulukuussa 1999. Materiaali kyseisellä albumilla on nopeampaa ja raaempaa kuin edellisellä, ja se on äänitetty jälleen Cursed Studiolla. Vuonna 2000 Azaghal julkaisi split-albumin Mustan kuun lapsien kanssa. Tällä levyllä oli viisi uutta kappaletta. Myöhemmin samana vuonna julkaisi Millenium Metal levyn DeathKult MMDCLXVI, joka pääosin koostui uudelleennauhoitetuista demoista. Sen painos oli rajattu 900 kappaleeseen. Kappaleet kahdelta splitiltä Mustan kuun lasten sekä Beheaded Lambin kanssa päätyivät 300 kappaleeseen rajattuun vinyylipainokseen, joka kantaa nimeä Ihmisviha (2001). Vuonna 2001 JLNokturnal liittyi virallisesti Azaghaliin ja yhtyeen kolmas kokopitkä Of Beasts and Vultures nauhoitettiin maaliskuussa 2001. Muutamien hidasteiden vuoksi levy julkaistiin kuitenkin vasta keväällä 2002. Albumin nauhoituksen jälkeen Narqath ja Varjoherra päättivät erottaa Kalman. Aikaisin vuonna 2002 julkaisi Aftermath Music 7"-levyn Helwettiläinen. == Jäsenet == * Narqath – kitara * Ruho – kitara * Thirteen - laulu * Lima – rummut * Jarno - basso, taustalaulut === Entiset jäsenet === * Varjoherra – laulu, rummut * JLNokturnal – bassokitara, sähkökitara, rummut * Chernobog – rummut * T.M. Blastbeast – rummut * Kalma – rummut * Niflungr – laulu, bassokitara * Agares – kitara (live) == Diskografia == === Studioalbumit === * * * * * * * * * * * * === EP:t === * * * === Kokoelma-albumit === * * === Demot === * * * * ===Splitit=== * * * * * * * * == Aiheesta muualla == * * * Azaghal AllMusic.com-sivustolla * Azaghal Facebook-sivusto * Azaghal Apple Music -sivustolla * Azaghal Spirit-of- Metal.com-sivustolla * Azaghal Spotify-sivustolla Luokka:Suomalaiset black metal -yhtyeet
Abdelaziz Belkhadem

Abdelaziz Belkhadem (; s. 8. marraskuuta 1945 Aflou, Ranskan Algeria) on algerialainen poliitikko ja maan pääministeri vuosina 2006-2008. Hän oli Algerian parlamentin puhemiehenä 1990–1991 ja maan ulkoministerinä elokuusta 2000 toukokuuhun 2005. Tämän jälkeen presidentti Abdelaziz Bouteflikan läheinen suojatti Belkhadem toimi presidentin henkilökohtaisena edustajana hallituksessa ministerin arvolla, kunnes edellinen pääministeri Ahmed Ouyahia erosi virastaan puolueiden välisten kiistojen seurauksena. Abdelaziz Belkhadem nimitettiin pääministeriksi 24. toukokuuta 2006. == Lähteet == == Aiheesta muualla == * Aljazeeran uutinen pääministerinvaihdoksesta Luokka:Algerian pääministerit Luokka:Vuonna 1945 syntyneet Luokka:Elävät henkilöt
Tasa-arvoasiain neuvottelukunta

Tasa-arvoasiain neuvottelukunta (lyhenne Tane, ) on sosiaali- ja terveysministeriön yhteydessä toimiva pysyväluonteinen neuvottelukunta, joka perustettiin vuonna 1972. Tasa-arvoasiain neuvottelukunta asetetaan aina eduskunnan toimikaudeksi. Neuvottelukunnassa ovat edustettuina eduskuntapuolueet eduskuntavaalien tuloksen mukaisessa suhteessa. Tane toimii sukupuolten yhteiskunnallisen tasa-arvon edistämiseksi. Se on ensisijaisesti tasa-arvopoliittinen toimija, joka tekee aloitteita ja edistää käynnissä olevien tasa-arvopoliittisten kysymysten käsittelyä. Tane on yksi Suomen kolmesta tasa-arvoviranomaisesta ja sillä on valtionhallinnossa neuvoa-antava rooli. ==Tehtävät ja toiminta== Tasa-arvoasiain neuvottelukunnan tehtävänä on: *seurata ja edistää naisten ja miesten tasa-arvon toteuttamista yhteiskunnassa *tehdä aloitteita ja esityksiä sekä antaa lausuntoja tasa-arvoon vaikuttavan lainsäädännön ja muiden toimenpiteiden kehittämiseksi *edistää viranomaisten, järjestöjen ja tutkijoiden yhteistyötä *edistää tasa-arvoa koskevaa tutkimustoimintaa ja tutkimustulosten hyödyntämistä sekä *seurata alan kansainvälistä kehitystä. Neuvottelukunta järjestää myös erilaisia tilaisuuksia ja seminaareja ja tuottaa julkaisuja. Tane voi perustaa jaostoja ja työryhmiä toimintansa tueksi. Jaostot ja työryhmät toimivat aihepiiriensä asiantuntijoina ja valmistelevat neuvottelukunnan päätöksiä. Kaudella 2023-2027 Tanessa toimii kaksi jaostoa: miesjaosto sekä sukupuoli, talous ja valta -jaosto. ==Tanen kokoonpano== Kaudella 2023-2027 neuvottelukunnan puheenjohtaja on kansanedustaja Karoliina Partanen (kok.) ja varapuheenjohtaja Barnavårdsföreningen ry:n toiminnanjohtaja Pia Sundell (r.). Neuvottelukunta toimii eduskunnan toimikauden ajan. Parlamentaarisen neuvottelukunnan jäsenet ovat puolueiden nimeämiä henkilöitä. Lisäksi neuvottelukunnan asiantuntijajäseninä ovat Naisjärjestöjen keskusliitto, Miesjärjestöjen keskusliitto, Naisjärjestöt Yhteistyössä – Nytkis ja Seta. ==Tane ja miesten tasa-arvo== Miesten tasa-arvo on keskeinen osa Tanen työtä. Tasa-arvoasiain neuvottelukunnan vuonna 1988 perustama Miesjaosto on tiettävästi kansainvälisesti vertailtaessa pisimpään yhtäjaksoisesti toiminut, tasa- arvoasioita miesnäkökulmasta käsittelevä asiantuntijataho. Tane jakaa vuosittain Miehen työ -palkinnon erityisesti miehiin ja poikiin liittyvän sukupuolten tasa-arvotyön edistämisestä. Palkinnolla halutaan antaa kiitosta ja muistuttaa, että sukupuolten tasa-arvon edistämisestä hyötyvät kaikki. Palkintoa on jaettu vuodesta 1988. ==Katso myös== * Egalitarismi * Mahdollisuuksien tasa-arvo * Seksuaalinen tasa-arvo * Sukupuolten tasa-arvo * Taloudellinen epätasa-arvo * Tasa-arvolaki * Yhdenvertaisuus- ja tasa- arvolautakunta * Minna Canthin päivä * Tasa-arvovaltuutettu * Yhdenvertaisuus * Yhdenvertaisuuslaki * Feminismi == Lähteet == == Aiheesta muualla == * Tasa- arvoasiain neuvottelukunnan sivusto Luokka:Sosiaali- ja terveysministeriö
Selene

Selene () oli kreikkalaisessa mytologiassa kuun jumalatar, titaani Hyperionin ja tämän sisaren Theian tytär. Selenen sisaruksia olivat auringon jumala Helios sekä aamuruskon jumalatar Eos. Hän oli noitien ja maagien suojelujumalatar, jolla oli tärkeä osa lemmentaikoja tehtäessä. Selene samaistettiinkin sittemmin Hekateen ja Artemiin. Selenellä ja Zeuksella oli kaksi tytärtä, Ersa ja Pandia. Eräänä yönä Selene näki Endymionin kuun valossa tämän nukkuessa Latmos-vuorella ja rakastui tämän komeaan ulkonäköön. Selene ja Endymion tapailivat toisiaan joka yönä eräässä luolassa ja rakastelivat kuun valossa. Seurauksena oli 50 tyttären syntymä. Selene oli niin rakastunut Endymioniin, ettei kestänyt nähdä rakkaansa ikääntymistä, joten hän pyysi Zeusta antamaan Endymionille ikuisen elämän. Zeus suostui pyyntöön, mutta Selene ei muistanut pyytää Endymionille myös ikuista nuoruutta. Selene ei kestänyt katsoa Endymionin vanhenemista, joten eräänä yönä hän kosketti Endymionin silmiä kuun pisaroilla ja nukutti tämän ikuiseen uneen, jottei tämä vanhenisi. Selenen roomalainen vastine kuun henkilöitymänä on Luna. == Lähteet == * Bellingham, David: Kreikan mytologia, s. 95. ISBN 951-20-3599-5 * Mytologian jumalat, s. 54–55. ISBN 951-23-3647-2 * Arthur Cotterell: Maailman myytit ja tarut, s.238. ISBN 951-0-17102-6 Luokka:Antiikin Kreikan jumalattaret Luokka:Kuun jumalattaret Luokka:Titaanit
Natsushio

Natsushio () oli keisarillisen Japanin laivaston Kagerō-luokan hävittäjä toisessa maailmansodassa. == Valmistus == Alus tilattiin Fujinagatalta, missä köli laskettiin 1938. Alus laskettiin vesille 23. helmikuuta 1939 ja otettiin palvelukseen 31. elokuuta 1940. == Palvelus == Palvelukseen otettaessa alus liitettiin 2. laivaston 2. hävittäjälaivueen 15. hävittäjäviirikköön päällikkönään Nagai Sumitaka. Alus siirtyi 26. marraskuuta – 1. joulukuuta 1941 laivueen mukana Terashiman salmesta Palaulle, jossa se määrättiin suojaamaan lentotukialus Ryūjōa hyökättäessä 6.–8. joulukuuta Davaoon. Alus suojasi vuoden 1941 lopun ja 1942 alun eri osastoja, jotka japanilaisten edetessä laskivat miinoja ja miehittivät tukikohtia. Se liitettiin 8. helmikuuta Makassarin miehistysosastoon. Alus sai 9. helmikuuta 1942 osuman Yhdysvaltain laivaston sukellusvene USS S-37:n laukaisemasta torpedosta, jolloin aluksen perä murtui ja kahdeksan miehistönjäsenen sai surmansa. Kuroshio yritti ottaa vaurioituneen aluksen hinaukseen, mutta sen osoittautuessa mahdottomaksi pelasti eloonjääneet. Natsushio upposi 40 kilometriä Makassarista, Sulawesistä etelään. Alus oli ensimmäinen Yhdysvaltain laivaston sukellusveneen upottama japanilainen hävittäjä toisessa maailmansodassa. == Lähteet == * * * === Viitteet === ==Aiheesta muualla== * CombinedFleet.com: Kagerō-luokan hävittäjät Luokka:Tyynenmeren hylyt Luokka:Kagerō-luokan hävittäjät Luokka:Japanilaiset toisen maailmansodan hävittäjät Luokka:Fujinagatan telakka
Maahengitys

Maahengitys on prosessi, jossa maaperästä huokuu hiilidioksidia ilmakehään. Se koostuu kahdesta osasta: mikrobit hajottavat kuollutta orgaanista ainetta (heterotrofinen hengitys), ja kasvien juuret ja niiden pinnalla elävät mikrobit osallistuvat soluhengitykseen (autotrofinen hengitys).Salko, tiivistelmä Metsässä maahengitys kattaa 30-90 % ekosysteemin ja ilmakehän välisestä hiilivuosta. Se vaihtelee vuorokauden- ja vuodenaikojen mukaan ja vaihtelee suuresti paikasta toiseen muun muassa humuskerroksen paksuuden ja juurimassan mukaan. Ilman ja varsinkin maaperän lämpötilan nousu sekä ilmakehän hiilidioksidipitoisuuden kasvu lisäävät maahengitystä- ==Lähteet== * * * === Viitteet === Luokka:Ilmakehä Luokka:Ilmastonmuutos
Ugly Kid Joe

Ugly Kid Joe on yhdysvaltalainen vuosina 1989–1997 toiminut hard rock -yhtye, jonka nimi oli parodia Pretty Boy Floydista. Se tuli kuuluisaksi hitistä "Everything about you". Bändi hajosi vuonna 1997, mutta teki paluun kesällä 2010. == Jäsenet == * Whitfield Crane – laulu (1987–1997, 2010–) * Klaus Eichstadt – kitara, taustalaulu (1987–1997, 2010–) * Cordell Crockett – basso, taustalaulu (1991–1997, 2010–) * Dave Fortman – kitara, taustalaulu (1992–1997, 2010–) * Zac Morris – rummut, perkussiot (2021–) === Entiset jäsenet === * Mark Davis – rummut, perkussiot (1990–1993) * Phil Hilgaertner – basso, taustalaulu (1987–1991) * Jonathan Spaulding - rummut (1987–1990) * Eric Phillips - kitara (1987–1990) * Roger Lahr – kitara, taustalaulu (1991–1992) * Bob Fernandez – rummut, perkussiot (1994) * Shannon Larkin – rummut, perkussiot (1994–1997, 2010–2021) === Levyillä vierailleet tähdet === * Carrie Hamilton – piano As Ugly as They Wanna Be (1991 — "Everything About You") * Stephen Perkins – perkussiot America's Least Wanted (1992) * Dean Pleasants – kitara America's Least Wanted (1992 — "Same Side") * Jennifer Barry – taustalaulu America's Least Wanted (1992), taustalaulu Menace To Sobriety (1995), taustalaulu Motel California (1996 — "Would You Like To Be There") * Rob Halford – taustalaulu America's Least Wanted (1992 — "Goddamn Devil") * Julia Sweeney – laulu America's Least Wanted (1992 — "Goddamn Devil", "Everything About You") * Brad Divens – taustalaulu Menace To Sobriety (1995) * Tom Fletcher – taustalaulu Menace To Sobriety (1995) * Lemmy – taustalaulu Motel California (1996 — "Little Red Man") * Angus Cooke – sello Motel California (1996 — "Undertow") * Tim Wheater – huilu Motel California (1996 — "12 Cents") * Angelo Moore – saksofoni Stairway to Hell (2012 — "Love Ain't True!") * "Dirty" Walter A. Kibby II – trumpetti Stairway to Hell (2012 — "Love Ain't True!") * Sonny Mayo - kitara (2012 Summer European Tour) * Yael Benzaken - rummut (2012 Summer European Tour) * Zac Morris - rummut (2012) * Chris Catalyst - kitara (live in Europe 2016) * Phil Campbell - kitara Uglier Than They Used Ta Be (2015 - "Under the Bottom", "My Old Man", "Ace of Spades") * == Diskografia == Vuosi Nimi Levy-yhtiö 1991 As Ugly as They Wanna Be (EP) Stardog 1992 America's Least Wanted Stardog 1995 Menace to Sobriety Mercury 1996 Motel California Castle 1998 The Very Best of Ugly Kid Joe: As Ugly as It Gets Polygram 2012 Stairway to Hell (EP) UKJ Records 2015 Uglier Than They Used ta Be Metalville / UKJ Records 2022 Rad Wings Of Destiny Luokka:Yhdysvaltalaiset rockyhtyeet Luokka:Yhdysvaltalaiset metalliyhtyeet Luokka:1980-luvun yhtyeet ja sooloartistit Luokka:1990-luvun yhtyeet ja sooloartistit Luokka:2010-luvun yhtyeet ja sooloartistit
Lewenhaupt

Lewenhaupt on ruotsalainen ylimyssuku, jonka alkuperäinen nimi oli Leijonhufvud. Suku oli Ruotsin ylintä aatelistoa.Kankaanpää Lewenhaupt-suku syntyi, kun kuningas Juhana III korotti vuonna 1568 Raaseporin kreivin arvoon juuri surmansa saaneen enonsa ja tärkeän liittolaisensa Sten Eriksson Leijonhufvudin lesken ja kaikki lapset. Lewenhauptit perivät pian myös Elsassissa sijaitsevan saksalaisen Falkensteinin kreivikunnan, kun Raaseporin seuraava kreivi avioitui Sidonia von Daunin, Falkensteinin valtakunnankreivittären kanssa, jossa vaiheessa saksalaiskäännös ensin Lewenkopff ja sitten Lewenhaupt vakiintui kreivisuvun sukunimeksi. Lewenhauptin kreivi Karl Mauritz von Lewenhaupt zu Razeburg und Falkenstein, Heiliger Römischer Reichsgraf, meni naimisiin suomalaisen paronittaren Anna Maria Johansdotterin kanssa, joka kuului Harvialan Kruse-sukuun ja peri osan keskiajalta periytyvistä Harvialan kartanonherrain maista. ==Kuuluisia Lewenhaupteja== * Adam Ludvig Lewenhaupt (1659–1719), kenraaliNenonen * Aksel Steninpoika Lewenhaupt, valtaneuvos * Carl Mauritz Lewenhaupt, sotamarsalkka * Charles Emil Lewenhaupt (1691–1743), kenraali, maamarsalkka, Suomen joukkojen ylipäällikkö hattujen sodassa * Charles Emil Lewenhaupt (1721–1796), maamarsalkka * Gustaf Adolf Lewenhaupt (1619–1656) sotamarsalkka, Suomen joukkojen ylipäällikkö vuosina 1651–1656 * Ludwig Weirich Lewenhaupt, kenraali * Carl Lewenhaupt (1835–1906), ruotsalainen kreivi, diplomaatti, poliitikko ja Ruotsin ulkoministeri * Gustaf Lewenhaupt (1879–1962), ruotsalainen esteratsastaja ja nykyaikainen viisiottelija * Charles Lewenhaupt (1881–1936), ruotsalainen esteratsastaja * Carl Gustaf Lewenhaupt (1884–1935), ruotsalainen este- ja kenttäratsastaja ==Lähteet== * * * ===Viitteet=== Luokka:Ruotsin aateli
Tama

Tama voi tarkoittaa ainakin seuraavia asioita: Henkilöt: * Tama Janowitz, yhdysvaltalainen kirjailija * Tama-nui-te-rā, auringon personifikaatio maorien mytologiassa * Hosokawa Tama, japanilainen aatelinen Paikkakunnat: * Taman alue, Tokion prefektuurin länsiosa Japanissa * Tama, kaupunki Tokion prefektuurissa Japanissa * Taman kukkulat, kukkula-alue Tokion prefektuurissa Japanissa * Tama, joki Tokion prefektuurissa * Tama New Town, rakennushanke Tokion prefektuurissa * Nishitaman piirikunta, piirikunta Tokion prefektuurissa * Tama, Kawasakin kaupunginosa Kanagawan prefektuurissa Japanissa * Tama, kaupunki Iowassa Yhdysvalloissa * Taman piirikunta, piirikunta Iowassa Yhdysvalloissa Muuta: * Tama Seisakusho, japanilainen rumpuvalmistaja * tama, länsiafrikkalainen lyömäsoitin * 1089 Tama, asteroidi * tamat, etninen ryhmä Sudanissa * taman kieli, heidän puhumansa kieli * Tama- chan, kuuluisa japanilainen hylje, joka löytyi Tama-joesta * Taman monorail, Tokion prefektuurissa * Taman eläintarha, Tokion prefektuurissa
Chris Penn

Christopher Shannon ”Chris” Penn (10. lokakuuta 1965 – 24. tammikuuta 2006) oli yhdysvaltalainen elokuvanäyttelijä. Penn esiintyi Quentin Tarantinon ohjaamassa elokuvassa Reservoir Dogs. Muihin elokuviin lukeutuvat Mulholland Falls, True Romance, Starsky & Hutch ja After the Sunset – keikka Bahamalla. Pennin veli on näyttelijä Sean Penn, isä ohjaaja Leo Penn ja äiti näyttelijä Eileen Ryan. Tammikuussa 2006 40-vuotias Penn löydettiin kuolleena asunnostaan Santa Monicassa, Kaliforniassa. Hänen ruumiistaan löytyi merkkejä eri lääkeaineista ja huumeista, mutta pääasialliseksi kuolinsyyksi kirjattiin sydänsairauden aiheuttama sydämen laajentuma. Sean Penn piti veljensä kuolinsyynä lähinnä suurta ylipainoa. == Lähteet == == Aiheesta muualla == * Chris Pennin muistokirjoitus Helsingin Sanomissa * Luokka:Yhdysvaltalaiset elokuvanäyttelijät Luokka:Vuonna 1965 syntyneet Luokka:Vuonna 2006 kuolleet Luokka:Amerikanjuutalaiset Luokka:Amerikanirlantilaiset Luokka:Amerikanitalialaiset
Cruus

Kruus-suku tai Cruus on suvun äidinpuolelta hämäläinen aatelissuku, jota kutsuttiin Ruotsissa Cruus af Harviala -suvuksi. Lopulta suku kirjattiin Ruotsin ritarihuoneeseen kuitenkin nimellä Cruus af Edeby. Suku tuli Vanajan Harvialan omistajiksi (katso Harvialan kartanonherra), kun Pohjois-Suomen laamanni, ruotsalaissyntyinen Mats Larsson Kruus avioitui Lepaan suvun Anna Berontyttären kanssa. Anna peri Harvialan isältään, vuonna 1584 kuolleelta valtaneuvos Bero Hannunpojalta. Annan ja Matsin pojasta valtaneuvos Jesper Matinpoika Kruusista tuli Ruotsin valtiovarainhoitaja. Jepen poika Lasse korotettiin Gudhemin vapaaherraksi. ==Aiheesta muualla== *Riksarkivet Luokka:Suomalaiset aatelissuvut
Diego Biseswar

Diego Marvin Biseswar (s. 8. maaliskuuta 1988 Amsterdam, Alankomaat) on alankomaalainen jalkapalloilija, joka edustaa turkkilaista Kayserisporia. 173 senttimetriä pitkän Biseswarin pelipaikka on vasen laitalinkki. Hänen vanhempansa ovat kotoisin Surinamesta. Biseswar pelasi Feyenoordin edustusjoukkuessa ensimmäisen sarjaottelunsa vuonna 2005. Hän on ollut seuran organisaatiossa mukana vuodesta 2001, tosin kaudella 2006–07 hän oli lainassa Heracles Almelossa ja kaudella 2007–08 De Graafschapissa. == Lähteet == ==Aiheesta muualla== *Biseswar Weltfussball-tietokannassa *Biseswar The Football Box -tietokannassa Biseswar, Diego Biseswar, Diego Biseswar, Diego
Sähkövatkain

Sähkövatkain on sähkömoottorilla toimiva vatkain. Sitä käytetään ruoanlaitossa, varsinkin leivonnassa, kevyehköön vatkaamiseen ja sekoittamiseen. Sähkövatkaimia on kahta mallia: käsivatkaimia ja telinevatkaimia (lähenevät yleiskoneita). Sähkövatkaimien tehot ovat noin 150–300 wattia. Sähkövatkaimet painavat noin kilogramman verran. Sähkövatkaimessa on yleensä 3–10 erilaista nopeusaluetta. On myös portaattomalla säädöllä varustettuja vatkaimia. Nopeusalue valitaan kytkimellä. == Sekoittimet == Sähkövatkaimeen kuuluu yleensä kaksi vaihdettavaa sekoitinparia: lankavatkaimet ja spiraalimaiset taikinakoukut. Sekoittimet kiinnitetään koneeseen ja ne lukittuvat kiinni lukkomekanismilla. Lukitus vapautuu erityistä painonappia painamalla. Joissakin vatkaimissa on varoitus, että koukkuja ei saa irrottaa silloin kun virtajohto on seinässä. Lankavatkaimilla tehdään kermavaahtoa, sokerikakkutaikinaa ynnä muita nesteestä vaahdotettavia asioita. Sähkövatkaimella tulee kiinteämpää vaahtoa kuin esimerkiksi monitoimikoneella, koska sen nopeus on sopiva vaahdottamiseen. Taikinakoukuilla voi vaivata pienen hiivataikinan, tai sekoittaa esimerkiksi lihamureketaikinan. Isompia määriä kiinteää ainetta sekoitetaan monitoimikoneella, tehosekoittimella tai sauvasekoittimella. Joissakin sähkövatkaimissa on vakio- tai lisävarusteena vatkaimeen kytkettäviä ja siitä voimansa ottavia lisälaitteita, kuten tehosekoitin, erilaisia leikkureita, viipaloijia ja raastimia tai mehulinko. ==Valmistajia ja tuotemerkkejä== Sähkövatkainten nykyisiä tai aiempia tuotemerkkejä ovat muun muassa ABC, Adax, AEG, Bamix, BBC, Bosch, Braun, CleverMixx, Dualit, Electrolux, Grundig, Kenwood, Kitchen Aid, Krups, Kulz, Logik, Matsui, OBH Nordica, Philips, Point, Rotel, Russell Hobs, Senz, Tefal, Siemens, Slev, Starmix, Turmix, Vorwerk ja WMF. 1970-luvun alussa sähkövatkaimia valmisti myös suomalainen Fiskars. Kun halvimmat sähkövatkaimet maksoivat vuonna 1970 noin 60 Suomen markkaa (nykyrahassa 87 euroa), nykyisin niiden hinnat alkavat 20 eurosta. (Tilaajille.) ==Historia== Vuonna 1870 Turner Williams keksi Rhode Islandissa ensimmäisen käsikäyttöisen kananmunanvatkaimen (U.S. Patent 103811). ==Lähteet== == Aiheesta muualla == Luokka:Keittiökoneet
Areometri

Areometri eli hydrometri on mittalaite, jota käytetään nesteiden ominaispainon määrittämiseen. Se on yleensä valmistettu lasista ja tasapainotettu pienillä hauleilla tai elohopealla. Joihinkin areometreihin kuuluu säiliö, johon nestettä laitetaan, ja varsinainen mittapää päästetään kellumaan siinä, jolloin se Arkhimedeen lain mukaisesti asettuu kellumaan nesteen tiheydestä riippuvalle syvyydelle. Toiset areometrit tipautetaan suoraan mitattavan nesteen astiaan, esimerkiksi oluttynnyriin. Areometrejä käytetään muun muassa oluen ja viinin alkoholipitoisuuden sekä maidon rasvapitoisuuden ja kokonaisproteiinipitoisuuden määrittämiseen, ja suolaliuoksen sekä piirilevyjen syövyttämisessä käytetyn happoliuoksen vahvuuden määrittämiseen. == Lähteet == == Aiheesta muualla == Luokka:Laboratoriotarvikkeet
Obersturmbannführer

Obersturmbannführer oli sotilasarvo natsi-Saksassa, se oli käytössä sekä SA- että SS-joukoissa. Se luotiin vuonna 1932 tarpeesta luoda arvo Sturmbannführerin yläpuolelle Sturmabteilung-organisaation kasvaessa. Se otettiin samanaikaisesti käyttöön myös SS:ssä. Arvo vastasi Wehrmachtin Oberstleutnant-arvoa ja Suomen armeijan everstiluutnanttia. SS:ssä palveli suuri joukko Obersturmbannführereitä. ==Obersturmbannführerin arvoon ylennettyjä== * Rudolf Höss, Auschwitzin keskitysleirin komentaja. * Léon Degrelle, belgialainen natsijohtaja. * Adolf Eichmann, juutalaisten joukkotuhon organisoija. * Herbert Kappler, Gestapon päällikkö Roomassa. * Otto Skorzeny, kommando, joka miehineen vapautti marsalkka Pietro Badoglion hallituksen vangitseman Benito Mussolinin. * Fritz Knöchlein, sotarikollinen, joka teloitutti antautuneita brittisotilaita Ranskassa 1940. * Gustav vom Felde, Einsatzkommando Finnlandin komentaja. * Kalervo Kurkiala, suomalaisen Waffen-SS-pataljoonan yhteysupseeri ja sotilaspastori == Katso myös == * SS- arvot ==Kirjallisuutta== * Stein, George H. (suom. 2004) Waffen-SS. Hitlerin eliittikaarti sodassa 1939-1945. Ajatus Kirjat Alempi arvo Sturmbannführer SS-arvo Obersturmbannführer Ylempi arvo Standartenführer Luokka:Sturmabteilungin sotilasarvot Luokka:SS:n sotilasarvot
TsSKA Moskova

TsSKA Moskova () on Venäjän armeijan keskusurheiluseura. Seura tunnetaan huippujoukkueistaan jalkapallossa, jääkiekossa, koripallossa ja lentopallossa. Se harjoittaa kuitenkin yhteensä yli 40 urheilulajia. Sen riveihin on kuulunut muiden muassa huippuluokan pariluistelijoita ja naisvoimistelijoita. Seura on tuottanut 463 olympiavoittajaa, 2 629 Euroopan- tai maailmanmestaruutta ja 11 000 Neuvostoliiton tai Venäjän mestaruutta. ==Ammattilaispalloseuroja== * Jalkapallo: PFK TsSKA Moskova * Jääkiekko: PHK TsSKA Moskova * Koripallo: PBK TsSKA Moskova ==Lähteet== * Virallinen sivu Luokka:Venäläiset urheiluseurat
Angelo Muscat

Angelo Muscat (24. syyskuuta 1930 – 10. lokakuuta 1977) oli italialainen lyhytkasvuinen näyttelijä, joka oli 130 senttimetrin pituinen. Hän esiintyi televisiosarjassa Saarroksissa (1967–1968), jossa hän näytteli lyhytkasvuista hovimestaria. Hän esiintyi myös elokuvassa Liisa Ihmemaassa (1966) sekä Doctor Who -tarinassa ”Galaxy 4” (1965). Muscat syntyi Maltalla, mutta varttui Italiassa. Hän kuoli 47-vuotiaana Englannissa.Angelo Muscat Find-a-grave.com- tietokannassa == TV ja filmografia == *Doctor Who (Galaxy 4, 1965) *Alice in Wonderland (1966) *The Prisoner (1967) - mykkä hovimestari (14 episodissa) *The Beatles Magical Mystery Tour (1967) *Willy Wonka & the Chocolate Factory (1971) - Oompa-Loompa == Lähteet == == Aiheesta muualla == * Luokka:Italialaiset näyttelijät Luokka:Lyhytkasvuiset henkilöt Luokka:Vuonna 1930 syntyneet Luokka:Vuonna 1977 kuolleet
Oyashio (1938)

Oyashio () oli keisarillisen Japanin laivaston Kagerō-luokan hävittäjä toisessa maailmansodassa. == Valmistus == Alus tilattiin Maizurun laivastoarsenaalilta, missä köli laskettiin 1938. Alus laskettiin vesille 29. marraskuuta 1938 ja otettiin palvelukseen 20. elokuuta 1939.Whitley 1988, s. 201. == Palvelus == Tyynenmeren sodan alkaessa alus oli 2. hävittäjälaivueen 15. hävittäjäviirikössä. Se osallistui 1. marraskuuta 1942 Tassafarongan taisteluun, jossa se upotti Yhdysvaltain laivaston raskaan risteilijän USS Northamptonin. Alus otti osaa niin kutsuttiin Tokion pikajunaan, joka huolsi Japanin tukikohtia. Alus kuljetti Kagerōn, Kuroshion ja Michishion kanssa joukkoja Vilasta Kolombangaraan. Alus oli osaston lippulaiva. Oyashio, Kagerō ja Kuroshio osuivat 8. toukokuuta 1943 miinoihin Blackettin salmessa Arundalinsaaren ja Kolombangaran välillä, jolloin Kagerō ja Oyashio vaurioituivat pahoin ja Kuroshio upposi. Yhdysvaltain laivaston ja merijalkaväen lentokoneet upottivat vaurioituneet alukset. == Lähteet == * * * === Viitteet === ==Aiheesta muualla== * CombinedFleet.com: Kagerō-luokan hävittäjät * CombinedFleet.com: Oyashion historia Luokka:Tyynenmeren hylyt Luokka:Kagerō-luokan hävittäjät Luokka:Japanilaiset toisen maailmansodan hävittäjät
Moskovan Dynamo

Moskovan Dynamo voi tarkoittaa seuraavia Moskovassa toimivia urheiluseuroja: * FK Dynamo Moskova, jalkapallo * HK Dynamo Moskova, jääkiekko * Dynamo Moskova, jääpallo * MFK Dynamo Moskova, UEFA Futsal Cupin voittanut futsaljoukkue * MFK Dina Moskova, 1990-luvun menestysjoukkue futsalissa * MBK Dynamo Moskova, koripallo * VK Dynamo Moskova, lentopallo
Belgian kansallinen orkesteri

Belgian kansallinen orkesteri (, ) on Belgiassa toimiva sinfoniaorkesteri. Se perustettiin vuonna 1936. Belgian kansallisen orkesterin nykyinen pääkapellimestari on itävaltalainen Walter Weller. == Musiikilliset johtajat == * André Cluytens (1958–1967) * Michael Gielen (1969–1971) * André Vandernoot (1974–1975) * Georges Octors (1975–1989) * Mendi Rodan (1983–1989) * Ronald Zollman (1989–1993) * Juri Simonov (1994–2002) * Mikko Franck (2002–2007) * Walter Weller (2007-) == Aiheesta muualla == * Viralliset sivut , Luokka:Sinfoniaorkesterit
Cameronin klaani

Cameronin klaani (gaeliksi Camshron) on skotlantilainen klaani, joka on peräisin Skotlannin Ylämaalta, Pohjois-Argyllista. Klaanista on erkaantunut kaksi päähaaraa, Lochielin Cameronit ja Errachtin Cameronit. ==Historia== Cameronit ovat yksi Skotlannin muinaisajoista asti peräisin olevista klaaneista. Klaani on käynyt monia taisteluita, yleensä MacKintoshin klaania vastaan. Skotlannin itsenäisyyssodassa Cameronit taistelivat Robert Brucen johtamina englantilaisia vastaan Bannockburnin taistelussa. Cameronit olivat pitkään Saarten valtakunnan alamaisia ja taistelivat valtakunnan johtajan Donald MacDonaldin joukoissa Harlawin taistelussa vuonna 1411 Marin jaarlia vastaan. Jakobiittikapinoiden aikana Cameronit olivat aluksi brittien puolella päällikkönsä Sir Ewen Cameronin tahdosta. Hän jopa lähetti klaanin taistelemaan poikansa johdolla brittien rinnalle ensimmäisen kapinan aikana. Sir Ewenin pojanpoika ja klaanin uusi päällikkö Donald Cameron liittyi kuitenkin vuonna 1745 Charles Edward Stuartin uuteen jakobiittikapinaan ja osallistui klaaninsa komentajana Cullodenin taisteluun vuonna 1746. Taistelussa kärsityn tappion jälkeen Donald Cameron pakeni Ranskaan, missä hän kuoli lokakuussa 1748. == Klaani == === Motto === Aonaibh ri chéile(gaelia, englanniksi osapuilleen "Unite", Yhtykää. Klaanilla on lisäksi oma sotahuuto:"Sons of the Hounds Come Here and Get Flesh", "Ajokoirien Pojat Tulkaa Tänne niin Saatte Lihaa". === Päällikkö === Donald Angus Cameron of Lochiel, XXVII Cameronin klaanin päällikkö. === "Perheet" === *Chalmers *Chambers *Clark *Clarke *Clarkson *Cleary *Clerk *Dowie *Gibbon *Gilbertson *Kennedy *Leary *Lonbie *Lonie *MacAldowie *MacAlonie *MacChlerich *MacChlery *MacClair *MacClerie *MacGillery *MacGillonie *MacIldowie *MacKail *MacKell *MacLear *MacLeary *MacLerie *MacMartin *MacOnie *MacOstrich *MacOurlic *MacPhail *MacSorley *MacUlric *MacUlrig *MacVail *MacWalrick *Martin *Paul *Sorley *Sorlie *Taylor Luokka:Skotlannin klaanit
Zoltán Kocsis

Zoltán Kocsis (30. toukokuuta 1952 Budapest – 6. marraskuuta 2016) oli unkarilainen pianisti, kapellimestari ja säveltäjä. Hän toimi Unkarin kansallisen filharmonisen orkesterin ylikapellimestarina. Kocsis aloitti musiikinopintonsa 5-vuotiaana ja pääsi vuonna 1963 Béla Bartók -konservatorioon, jossa hän opiskeli pianonsoittoa ja sävellystä. Vuonna 1968 hän pääsi Franz Liszt -musiikkiakatemiaan. Kocsis perusti Budapestin festivaaliorkesterin vuonna 1983. Kocsis nousi Unkarin kansallisen filharmonisen orkesterin ylikapellimestariksi vuonna 1997, jota ennen hän oli esiintynyt pianistina muiden muassa Chicagon sinfoniaorkesterin, Dresden Staatskapellen, San Franciscon sinfoniaorkesterin, New Yorkin filharmonisen orkesterin, Philharmonian sekä Wienin filharmonikkojen kanssa. ==Lähteet== ==Aiheesta muualla== * Zoltán Kocsisin muistokirjoitus Helsingin Sanomissa Luokka:Unkarilaiset pianistit Luokka:Unkarilaiset kapellimestarit Luokka:Unkarilaiset säveltäjät Luokka:Vuonna 1952 syntyneet Luokka:Vuonna 2016 kuolleet
Suržyk

thumb|Suržykin levinneisyys Ukrainassa vuonna 2003 tehdyn sosiologisen kartoituksen mukaan. Suržyk () on nimitys, jota käytetään Ukrainassa yleisesti puhutusta ukrainan ja venäjän kielten seka- ja välimuodosta. Kielessä on tavallista ukrainalainen substraatti ja venäläinen superstraatti. Se, minkälaista sekoitusmuotoa käytetään, riippuu paikasta, tilanteesta ja puhujasta. Tavallista on kielen muuttuminen venäläisemmäksi itää ja etelää kohti mentäessä. Eniten sitä puhutaan maaseudulla lukuun ottamatta Donetskin, Harkovan, Luhanskin aluetta sekä Krimiä, missä maaseudun väestö puhuu melko puhdasta venäjää. Länsiosassa puhe sen sijaan alkaa jo muistuttaa ukrainan ja puolan sekoitusta. Alkujaan nimitys "suržyk" tarkoitti sekajauhoista tehtyä leipää. Suuri alueellinen vaihtelu ja sekoittuminen on aiheuttanut hankaluuksia. Neuvostoliiton romahduksen jälkeen ukrainan yleiskielestä on tullut kiistan aihe, koska eri tahot ovat halunneet yleiskielen muistuttavan omalla alueellaan puhuttua muotoa. Pääasiassa murteet ovat keskenään helposti ymmärrettävissä. Joitakin vuosia sitten yhdistynyttä sosiaalidemokraattista puoluetta lähellä olevat tahot vaativat suržykin normittamista ja Ukrainassa puhutun venäjän murteesta virallista kieltä, mutta ajatus ei saanut kannatusta. Vuonna 2003 tehdyn selvityksen mukaan suržykia puhutaan enimmäkseen Ukrainan keskiosissa, erityisesti Keski-Ukrainan itäosissa. Suržykia käytetään myös kulttuurin kielenä ja esimerkiksi Vjerka Serdjutška tekee musiikkia sekakielellä. Ukrainan kriisin alettua kielestä on tullut myös entistä tärkeämpi Ukrainan venäjänkielisen väestön keskuudessa.. ==Katso myös== * trasjanka, Valko-Venäjällä puhuttava vastaavanlainen sekakieli == Lähteet== ==Aiheesta muualla== * http://www.kiis.com.ua/index.php?id=4&sp;=1#=15 (ukrainaksi) Luokka:Ukrainan kieli Luokka:Venäjän kieli
Nanoepoksi

Nanoepoksi on lisäaineilla seostettua epoksihartsia jossa lisäaineena hiilinanoputket. Tällä saavutetaan huomattavasti parempi iskunkestävyys ja murtovenymä. Murtovenymä voi nanoepoksissa olla jopa 15 %, kun se tavallisilla epoksihartseilla on noin 5 %, joillakin parhaimmilla erikoisepokseilla noin 8 %. Nanoepoksilla on mahdollista saavuttaa sähkönjohtavuus, joka mahdollistaa antistaattiset pinnoitteet. Suomalainen yritys on kehittänyt nanoepoksille useita sovelluksia ja patentoinut ainutlaatuisen valmistusmenetelmän johon muut valmistajat eivät ole vielä pystyneet. Nanoepoksisovelluksia tulevaisuudessa: kulutuksenkestävät pinnoitteet, erikoislujat komposiittilaminaatit ilmailuteollisuudessa, avaruusteknologiassa, paperiteollisuudessa jne. Luokka:Nanotiede
Varsovan filharmoninen orkesteri

Varsovan filharmoninen orkesteri () on vuonna 1901 perustettu Puolassa toimiva sinfoniaorkesteri. Sen nykyinen musiikillinen johtaja ja ylikapellimestari on Antoni Wit. Varsovan filharmoninen orkesteri on soittanut Kansainvälisen Frédéric Chopin -pianokilpailun säestyksen koko kilpailun historian ajan eli vuodesta 1927 alkaen. Orkesterin yhteydessä toimii myös Varsovan filharmoninen kuoro, jonka toiminta alkoi vuonna 1953. == Katso myös == * Puolan radion sinfoniaorkesteri * Puolan radion Varsovan orkesteri == Aiheesta muualla == * Viralliset sivut , Luokka:Puolalaiset sinfoniaorkesterit
Rantola

Rantola on kylä Sauvossa ja vuonna 1969 Sauvoon liitetyn Karunan kunnan keskuskylä. Kylä sijaitsee noin kahdentoista kilometrin päässä Sauvon keskustasta. https://www.google.fi/maps/place/21590+Karuna/@60.2723295,22.5407418,17z/data=!3m1!4b1!4m5!3m4!1s0x468c669f420f0069:0xed7dbb493460878f!8m2!3d60.2723269!4d22.5429305 == Historia == Rantola oli alkujaan rälssitalo Kasklahden kylässä, josta tuli alueen keskuspaikka, kun paikalle rakennettiin vuonna 1912 pieni sähkölaitos, josta tuli nykyinen sähköyhtiö Caruna. Nykyään se kattaa osat Kasklahden lahden pohjoispuolella ja Sydänmaan lahden eteläpuolella kylistä. Kylän läpi kulkee Karunantie, johon kuuluva vuonna 1962 rakennettu silta yhdistää kaksi lahden toisistaan erottamaa Karunan osaa. == Palvelut == Kylässä toimii Rantolan puotihttp://www.rantolanpuoti.fi ja Rantolan kievarihttps://www.facebook.com/pg/RantolanKievari/posts/?ref=page_internal. Sauvon kädet ovat pitäneet entisessä Rantolan ja sittemmin Karunan vanhassa meijerissä kesäisin eri taiteilijoiden näyttelyitä.http://www.sauvonkadet.fi/nayttelyt/ Alueella on suoramyyntitiloja, kuten Gresblölen tilahttp://www.grelsbole.fi ja Salmensuun tilahttp://www.salmensuu.com. Alueella toimii Karunan kyläyhdistys.http://www.karuna.fi Karunan nuorisoseuran talo on Karunan urheilijoiden ylläpitämä yleisötila. Nuorisoseuran talon yhteydessä on tanssilava.https://www.facebook.com/Karunan-UrheilijatKarunan- Kallioranta-209491585840791/?fref=ts Kylän alueella on yleinen uimaranta. == Lähteet == Luokka:Karunan kylät Luokka:Suomen entiset kuntakeskukset
Hassan Dahir Aweys

Šeikki Hassan Dahir Aweys (s. n. 1935) on Somalian väliaikaishallituksen vastustaja ja entinen islamilaisten oikeusistuinten liiton korkeimman neuvoston jäsen. Aweysin uskottiin olevan oikeusistuimien šuuran päämies, kun taas šeikki Sharif Sheikh Ahmed johti sen toimeenpanevaa neuvostoa. Aweys on entinen armeijan eversti, joka palkittiin urheudesta vuonna 1977 Etiopiaa vastaan käydyssä sodassa. Aweys johti al-Itihaad al-Islamiya -nimistä islamilaista aseellista ryhmittymää 1990-luvulla. Kansainvälisesti tunnustetun presidentti Yusufin hallituksen joukot ja Etiopian joukot löivät hänet. Tappion jälkeen hän alkoi tukea islamilaisia oikeusistuimia, jotka syntyivät pitämään yllä järjestystä keskusvallattomassa Somaliassa. Joulukuun 2006 alusta islamilaisten oikeusistuinten liitto on taistellut Etiopian joukkoja vastaan Somaliassa. Hassan Dahir Aweys ilmoitti 21. joulukuuta 2006 sodasta etiopialaisia vastaan. Etiopian joukkojen avulla väliaikaishallitus sai nopeasti pääkaupungin ja suuren osan maasta hallintaansa. Hassan Dahir Aweys palasi julkisuuteen syyskuussa 2007, kun hän oli Eritrean Asmarassa perustamassa Somalian vapautuksen liittoa. Maanpaossa ollessaan hän rikkoi välinsä Sharif Sheikh Ahmedin kanssa, josta tuli myöhemmin maan presidentti, ja nimitti tämän hallitusta Somalian vihollisten asettamaksi, jolla ei ole kansan tukea, eikä se edusta kansan etua. Lisäksi hän kuvasi maassa olevia Afrikan unionin rauhanturvaajia "bakteereiksi", jotka pitäisi saada maasta pois. Somaliaan hän palasi huhtikuussa 2009.http://news.bbc.co.uk/1/hi/world/africa/8020548.stm Kesäkuussa 2013 Somalian hallituksen joukot ilmoittivat pidättäneensä Aweysin Mogadishun lentokentällä. ==Lähteet== * Profile: Somalia's Islamist leader BBC === Viitteet === Luokka:Somalialaiset henkilöt Luokka:1930-luvulla syntyneet Luokka:Elävät henkilöt
Cabot Cove

Cabot Cove on kuvitteellinen kylä Yhdysvalloissa, Mainen osavaltiossa. Se on yhdysvaltalaisen Murhasta tuli totta -televisiosarjan päähenkilön Jessica Fletcherin kotikylä. Cabot Cove sijaitsee Atlantin rannikolla ja asukkaiden pääasiallinen tulonlähde on kalastus, mutta satunnaiset turistitkin tuovat eloa uinuvaan kylään. Kaupungin kuuluisin asukas, rikoskirjailija Jessica Fletcher, asuu 85-vuotiaassa viktoriaanisessa talossa Candlewood Lanen varrella. The New York Timesissa esitetyn laskelman mukaan kylän 3 560 asukkaasta liki kaksi prosenttia murhattiin televisiosarjan kahdentoista tuotantokauden aikana. Vaikka Fletcher ratkoi sarjan aikana murhia muuallakin, tuotantosopimus vaati, että viiden jakson kautta kohden oli sijoituttava Cabot Coveen. ==Lähteet== Luokka:Kuvitteelliset yhdysvaltalaiset kaupungit Luokka:Maine
William Orbit

William Orbit (joskus myös William Ørbit, oik. William Mark Wainwright, s. 15. joulukuuta 1956 Hackney, Lontoo, Englanti) on englantilainen muusikko ja tuottaja, joka on parhaiten tunnettu Madonnan Grammy-palkitun Ray of Light -albumin tuottajana. Orbit on tehnyt kappaleita myös Madonnan Music-albumille. ==Diskografia== ===Torch Song=== * Wish Thing * Ecstasy * Exhibit A * Toward the Unknown Region ===Bassomatic=== * Set the Controls for the Heart of the Bass * Science & Melody ===Soololevyt=== * Orbit * Strange Cargo I * Strange Cargo II * Superpinkymandy * Strange Cargo III * Strange Cargo Hinterland * Pieces in a Modern Style * Hello Waveforms * Cellcloud == Aiheesta muualla == * William Orbitin viralliset sivut * * Luokka:Brittiläiset elektronisen musiikin artistit Luokka:Grammy-palkinnon saajat Luokka:Vuonna 1956 syntyneet Luokka:Elävät henkilöt
Vancouverin sinfoniaorkesteri

Vancouverin sinfoniaorkesteri () on Vancouverissa, Kanadassa vuonna 1919 perustettu sinfoniaorkesteri. == Musiikilliset johtajat == * Irwin Hoffman (1952-1963) * Meredith Davies (1964-1970) * Kazuyoshi Akiyama (1972-1985) * Sergiu Comissiona (1991-2000) * Bramwell Tovey (nykyinen) == Aiheesta muualla == * Viralliset sivut Luokka:Kanadalaiset sinfoniaorkesterit Luokka:Vancouver
Assefa Mezgebu

Assefa Mezgebu (s. 19. kesäkuuta 1978 Sidamo, Etiopia) on etiopialainen kestävyysjuoksija. Hän on Ayele Mezgebun pikkuveli. Mezgebu osallistui ensimmäisiin arvokisoihinsa 1995 Göteborgissa, jossa hän sijoittui 10 000 metrin juoksussa neljänneksitoista. Kaksi vuotta myöhemmin Ateenassa hän oli samalla matkalla viides. Saman vuoden maastojuoksun MM-kisoissa hän sijoittui kolmanneksitoista ja IAAF:n GP-finaalissa 5 000 metrin juoksun seitsemänneksi. Vuonna 1998 Mezgebu voitti maastojuoksun MM-pronssia pitkällä matkalla ja sijoittui Kultaisen liigan GP-finaalissa 3 000 metrin juoksussa neljänneksi. Mezgebu voitti ensimmäisen arvokisamitalinsa Sevillan MM-kisoissa 1999, jossa hän juoksi 10 000 metrillä kolmanneksi. Saman vuoden maastojuoksun MM-kisoissa hän oli pitkän matkan yhdestoista. Vuonna 2000 Mezgebu voitti MM-hopeaa maastojuoksun pitkällä matkalla. Sydneyn olympialaisissa hän voitti olympiapronssia 10 000 metrillä ajalla 27.19,75. Edmontonin MM-kisoissa 2001 hän voitti hopeaa samalla matkalla. Hän sijoittui vuonna 2002 kahdenneksitoista maastojuoksun MM-kisoissa. ==Ennätykset== * 3 000 metriä: 7.28,45 (1998) * 5 000 metriä: 12.53,84 (1998) * 10 000 metriä: 26.49,90 (2002) * 8 kilometrin maantiejuoksu: 22.34 (2001) * 5 mailin maantiejuoksu: 22.40 (2001) * 15 kilometrin maantiejuoksu: 43.28 (2000) * Maraton: 2.14.52 (2008) ==Lähteet== * ==Viitteet== Luokka:Etiopialaiset kestävyysjuoksijat Luokka:Etiopialaiset olympiamitalistit Luokka:Vuonna 1978 syntyneet Luokka:Elävät henkilöt
Lords of the Liverdance

__NOTOC__ Lords of the Liverdance on psytrance-tuottajakaksikko Eraser vs Yöjalan kolmas studioalbumi, joka julkaistiin 23. kesäkuuta 2006. Levyn julkaisi australialainen Faerie Dragon Records. == Kappaleet == # # # # # # # # # # == Lähteet == Luokka:Eraser vs Yöjalan albumit Luokka:Vuoden 2006 albumit
Lapuan Sanomat

Lapuan Sanomat on vuonna 1932 perustettu itsenäinen ja puolueeton paikallislehti, joka ilmestyy Lapualla. Lehden päätoimittaja on Tarja Kojola. Lapuan Sanomat ilmestyy kerran viikossa keskiviikkoisin ja sen kokonaistavoittavuus on 17700 lukijaa (KMT 2024). Tabloid-kokoinen lehti painetaan Botnia Print Oy:n sanomalehtipainossa Kokkolassa. == Historia == Lapuan Sanomia julkaisi vuosina 1942-44 Lapuan Aseveliyhdistys. Kun yhdistys piti välirauhansopimuksen seurauksena lakkauttaa, lehti siirtyi kotiseutuyhdistys Lapua-Seuralle. 1960-luvun alussa seura perusti lehtiasioita hoitamaan Lapua-Säätiön, joka edelleen julkaisee lehteä. Lapua-Seuran johtokunta toimii Lapua-Säätiön valtuuskuntana. Lehden aiempia päätoimittajia ovat olleet muiden muassa Hannu Risikko ja Juhani Heinola. Lapuan Sanomat joutui v. 2020 valtakunnallisen mediamylläkän kohteeksi julkaistuaan Instagramissa sinisillä sydänemojeilla varustetun postauksen, jossa Lapuan kaupungin Vuoden kulttuuriteko -palkinnon vastaanottajat poseerasivat sinimustissa, äärioikeistoon liitettävissä vihtoripaidoissa. Päätoimittaja Kojolan mukaan kyseessä ei kuitenkaan ollut äärioikeiston kanssa flirttailu, vaan kyseessä on lapualaisille ja Lapualle tyypillinen kulttuurihistoriaan liitettävä asuste. == Lähteet == ==Aiheesta muualla== * Lapuan Sanomien kotisivu * Lapuan Sanomien Facebook-sivu * Lapuan Sanomat (1932-1939) Kansalliskirjaston digitaalisessa sanomalehtiarkistossa Luokka:Suomalaiset paikallislehdet Luokka:Lapua
Lapua-Seura

Lapua-Seura on Lapualla toimiva kotiseutuyhdistys. Se perustettiin vuonna 1937 tarkoituksenaan työskennellä kaikin tavoin Lapuan ja lapualaisten puolesta. Pyrkimyksenä on toimia paikalliskulttuurin ja ympäristön puolesta sekä kotiseutuhengen kohottamiseksi. Mukaan toimintaan pääsee kuka tahansa kiinnostunut. Lapua-Seura omistaa Ränkimäen talomuseon, jota se pyrkii ylläpitämään ja kehittämään. Yhdistys toimii järjestäjänä tai ainakin osanottajana erilaisissa kotiseutuhenkeä kohottavissa tilaisuuksissa ja pyrkii äänitorveksi Lapuaa ja lapualaisuutta koskettavissa asioissa. Lisäksi Lapua- Seura toimii paikallislehti Lapuan Sanomia julkaisevan, seuran perustaman Lapua-Säätiön valtuuskuntana. Vuosittain seura toteuttaa Lapuan päivät. Lapuan taistelun 1808 jokakesäisen muistojuhlan järjestävät Lapuan kaupunki, Lapua- Seura ry ja vuosittain vaihtuva kolmas taho. Lapua-Seura harjoittaa myös omaa pienimuotoista julkaisutoimintaa. Lapua-Seura on ollut mukana vuosina 2002–2006 toteutetussa Merenkurkun historiamatkailuhankkeessa, ja yksi Sodan ja rauhan tien matkailureitin opaskylteistä sijaitsee Ränkimäen talomuseon alueella. Lisäksi Seura on mukana Härmänmaan kulttuuriperintöhankkeessa. ==Aiheesta muualla== * Lapua-Seuran kotisivut * Ränkimäen talomuseon kotisivut Luokka:Lapuan kulttuuri Luokka:Kotiseutuyhdistykset
Pimeä galaksi

Pimeäksi galaksiksi kutsutaan galaksia, joka ei käytännössä säteile lainkaan sähkömagneettista säteilyä. Tällaisia galakseja on siten lähes mahdotonta havaita perinteisin tähtitieteellisin menetelmin. Pimeys aiheutuu siitä, että galaksissa ei ole lainkaan tähtiä vaan se koostuu pölystä ja kylmästä kaasusta. On myös arveltu, että pimeät galaksit koostuisivat pimeästä aineesta mutta todisteita asiasta ei ole onnistuttu löytämään. Moni pimeä galaksi onkin osoittautunut tavalliseksi galaksiksi, jossa on vain poikkeuksellisen vähän tähtiä, ja on siksi äärimmäisen hankala havaita suoraan. Pelkästään pimeästä aineesta muodostunut pimeä galaksi olisi mahdollista havaita ainoastaan vetovoimansa perusteella, sillä se vetää puoleensa naapurigalakseja ja sitä ympäröivää ainetta painovoimalakien edellyttämällä tavalla. Toistaiseksi tunnetaan ainoastaan yksi pimeäksi galaksiksi kutsuttu kohde, VIRGOHI21. Se raportoitiin löydetyksi alkuvuodesta 2005 radioteleskoopilla tehdyistä havainnoista. Näissä havainnoissa voitiin nähdä noin 10^{8} Auringon massainen kertymä hyvin heikosti säteilevää neutraalia vetyä sekä ympäröivän avaruuden kaasun liikkeestä päätellen myös noin 10^{11} auringon massan verran pimeää ainetta. Itse galaksia ei kuitenkaan voitu havaita, vaikka sen olisi pitänyt massansa perusteella olla helposti havaittavissa, sillä alueella ei ole lainkaan tähtiä, eikä neutraali vety säteile optisella alueella senkään vertaa kuin radioalueella. Heinäkuussa 2012 ESO-tiedejärjestön tutkijat onnistuivat löytämään 12 uutta pimeää galaksia Perussa sijaitsevan äärimmäisen tehokkaan teleskoopin avulla. Ne löydettiin, kun tutkijat etsivät niitä voimakkaasti säteilevien kvasaarien läheltä. ==Katso myös== *Alhaisen pintakirkkauden galaksi ==Lähteet== ==Aiheesta muualla== *Artikkeli VIRGOHI21:n löytymisestä *optisen alueen kuva VIRGOHI21:stä (kohde ympyröity) Luokka:Galaksit